CELEX: E2021C0029
Language: hr
Date: 2021-04-13 00:00:00
Title: Delegirana odluka Nadzornog tijela EFTA-e br. 29/21/COL od 13. travnja 2021. o priznavanju Norveškoj statusa ‚slobodno od bolesti’ u pogledu bakterije Brucella melitensis u malih preživača [2021/1331]

12.8.2021   
               
               
                  HR
               
               
                  Službeni list Europske unije
               
               
                  L 290/3
               
            
         DELEGIRANA ODLUKA NADZORNOG TIJELA EFTA-E
         od 13. travnja 2021.
         o priznavanju Norveškoj statusa „slobodno od bolesti” u pogledu bakterije Brucella melitensis u malih preživača [2021/1331]
         NADZORNO TIJELO EFTA-e,
         uzimajući u obzir Sporazum među državama EFTA-e o osnivanju Nadzornog tijela i Suda, a posebno članak 1. stavak 2. i članak 3. njegova Protokola 1.,
         uzimajući u obzir akt iz točke 2. dijela 4.1. poglavlja I. Priloga I. Sporazumu o Europskom gospodarskom prostoru („Sporazum o EGP-u”),
         Direktivu Vijeća 91/68/EEZ od 28. siječnja 1991. o uvjetima zdravlja životinja kojima se uređuje trgovina životinjama iz porodica ovaca i koza unutar Zajednice („Direktiva 91/68/EEZ”),
         kako je izmijenjena i prilagođena Sporazumu o EGP-u posebnim prilagodbama i sektorskim prilagodbama iz Priloga I. tom sporazumu, točkom 4. podtočkom (d) Protokola 1. uz Sporazum o EGP-u, a posebno članak 15. stavke 1. i 2. te točku 1. dijela II. poglavlja 1. Priloga A Direktivi 91/68/EEZ,
         budući da:
         Dopisom od 25. studenoga 2020. (br. dokumenta 1166399) Norveška agencija za sigurnost hrane (NFSA) zatražila je da Nadzorno tijelo EFTA-e („Nadzorno tijelo”) prizna Norveškoj status „službeno slobodno od bolesti” u pogledu bakterije Brucella melitensis u malih preživača („zahtjev”). Zahtjevu je bilo priloženo izvješće Norveškog veterinarskog instituta kako bi se dokazala sloboda od bakterije Brucella melitensis u ovaca i koza u skladu sa zahtjevima Direktive 91/68/EEZ (br. dokumenta 1166397).
         Nadzorno tijelo uputilo je NFSA-u 18. prosinca 2020. e-poruku (br. dokumenta 1171269) kojom je zatražilo dodatne informacije o pravnoj osnovi zahtjeva.
         Dopisom od 5. siječnja 2021. (br. dokumenta 1171267) norveško ministarstvo poljoprivrede i hrane („Ministarstvo”) odgovorilo je na zahtjev Nadzornog tijela za dodatne informacije i priložilo dopis NFSA-a od 21. prosinca 2020. (br. dokumenta 1171265), u kojem je utvrđeno da je pravna osnova zahtjeva točka 1. podtočka (a) odnosno točka 1. podtočke (b) i (c) dijela II. poglavlja 1. Priloga A Direktivi 91/68/EEZ.
         U točki 1. dijela II. poglavlja I. Priloga A Direktivi 91/68/EEZ utvrđeno je da se može potvrditi da je od bruceloze službeno slobodna ona država članica:
         
                     
                  
                  
                     
                  
               U bliskoj suradnji s Europskom komisijom Nadzorno tijelo razmotrilo je informacije koje je dostavila Norveška i na temelju njih nije moglo zaključiti jesu li ispunjeni uvjeti utvrđeni u točki 1. podtočki (a) dijela II. poglavlja 1. Priloga A Direktivi 91/68/EEZ. Nadzorno tijelo stoga je razmotrilo jesu li ispunjeni uvjeti utvrđeni u točki 1. podtočki (b) dijela II. poglavlja 1. Priloga A Direktivi 91/68/EEZ.
         Nadzorno tijelo uputilo je 28. siječnja 2021. dopis Ministarstvu (br. dokumenta 1172699) kojim je zatražilo da potvrdi da je cijepljenje malih preživača protiv bruceloze u Norveškoj zabranjeno najmanje tri godine.
         Ministarstvo je dopisom od 23. veljače 2021. (br. dokumenta 1182614) odgovorilo na zahtjev Nadzornog tijela za potvrdu i priložilo dopis NFSA-a (br. dokumenta 1182612) kojim se potvrđuje da je cijepljenje malih preživača protiv bruceloze u Norveškoj zabranjeno najmanje tri godine.
         U bliskoj suradnji s Europskom komisijom Nadzorno tijelo razmotrilo je svu relevantnu dokumentaciju koju je dostavila Norveška i, uzimajući u obzir te informacije, smatra da su ispunjeni uvjeti utvrđeni u točki 1. podtočki (b) dijela II. poglavlja 1. Priloga A Direktivi 91/68/EEZ kako bi se Norvešku priznalo službeno slobodnom od bakterije Brucella melitensis u malih preživača.
         Delegiranom odlukom br. 20/21/COL (br. dokumenta 1174462) Nadzorno tijelo propisno je podnijelo nacrt odluke Veterinarskom i fitosanitarnom odboru EFTA-e („Odbor”) u skladu s člankom 15. i točkom 1. podtočkom (c) dijela II. poglavlja 1. Priloga A Direktivi 91/68/EEZ. Odbor je odobrio nacrt odluke. Stoga je nacrt odluke u skladu s mišljenjem Odbora,
         DONIJELO JE OVU ODLUKU:
         
            Članak 1.
            Norveškoj se priznaje status „slobodno od bolesti” u pogledu bakterije Brucella melitensis u malih preživača.
         
         
            Članak 2.
            Ova Odluka stupa na snagu na dan potpisivanja.
         
         
            Članak 3.
            Ova je Odluka upućena Norveškoj.
         
         
            Članak 4.
            Vjerodostojan je samo tekst na engleskom jeziku.
         
         
            Sastavljeno u Bruxellesu 13. travnja 2021.
            
               Za Nadzorno tijelo EFTA-e, na temelju Delegirane odluke br. 130/20/COL,
            
            
               Högni S. KRISTJÁNSSON
               
                  Nadležni član kolegija
               
            
            
               Carsten ZATSCHLER
               
                  Potpisuje kao direktor
               
               
                  za pravne i izvršne poslove